钦定古今图书集成/历象汇编/历法典/第075卷 > 陈其愫经济文辑 > 杨廉读元史历志
## 钦定古今图书集成/历象汇编/历法典/第075卷 > 陈其愫经济文辑 > 杨廉读元史历志

“前代之历，唐、虞三代无可考，自汉至元凡四十馀历。
汉兴四百馀年，更三造历；唐兴三百馀年，更七造历；
宋兴三百馀年，更十八造历。本朝《大统历》采用元《授
时历》，自洪武至今百四十年，未尝更造，而一一皆验，
则斯历真可以行之永久矣。《授时历》乃许平仲、郭守敬所造，知历数既精明，历理又精，恐古今之历未有”
过之者也。其法不用历代积年日法，最为简易。琼山
丘氏作《大学衍义补》，引洪武中刻漏博士元统之言，
谓“《授时历》元年远数盈，渐差天度，拟合修改。”考之统
所改元推步不应，历家尚仍《授时》之旧。而丘氏复谓
“今去统时，年远数多，所差益甚”，是亦泛论焉耳。历法
疏密，验在交食，今日月之食，分秒不差，又何得而疑
之哉？